หุ้นโซลปิดบวก 0.22% จากแรงซื้อนักลงทุนสถาบัน
หุ้นโซลปิดบวก 0.22% จากแรงซื้อนักลงทุนสถาบัน
27 ธ.ค. 2559

ดัชนีคอมโพสิตตลาดหุ้นเกาหลีใต้ปิดบวกในวันนี้ โดยได้รับปัจจัยหนุนจากแรงซื้อของนักลงทุนต่างชาติและนักลงทุนสถาบัน ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 4.42 จุด หรือ +0.22% ปิดที่ 2,042.17 จุด โดยมีปริมาณการซื้อขายปานกลาง 376.8 ล้านหุ้น มูลค่า 3 ล้านล้านวอน (2.48 พันล้านดอลลาร์) โดยมีหุ้นบวกมากกว่าหุ้นลบในสัดส่วน 440 ต่อ 362
อย่างไรก็ตาม ตลาดได้รับแรงกดดันในระหว่างวัน หลังจากธนาคารกลางเกาหลีใต้เปิดเผยในวันนี้ว่า ดัชนีความเชื่อมั่นผู้บริโภคเดือนธ.ค. ปรับตัวลงสู่ระดับ 94.2 จากระดับของเดือนพ.ย.ที่ 95.8 เนื่องจากความวิตกกังวลเกี่ยวกับสถานการณ์ด้านการเมืองภายในประเทศ
ทั้งนี้ ดัชนีที่เคลื่อนไหวต่ำกว่า 100 สะท้อนให้เห็นว่า ผู้บริโภคที่มีมุมมองเป็นลบต่อเศรษฐกิจนั้น มีจำนวนมากกว่าผู้ที่มีมุมมองเป็นบวก